Spoločnosť SumUp (založená v roku 2012) je popredným poskytovateľom mobilných POS riešení v Európe, pričom svoje finančné služby poskytuje v rôznych krajinách po celom svete. Zároveň je plne autorizovanou inštitúciou elektronických peňazí, ktorá je regulovaná Írskou centrálnou bankou (referenčné číslo: C195030). Vďaka tomu môže poskytovať rôzne finančné služby a bezpečne uchovávať finančné prostriedky na samostatných účtoch s elektronickými peniazmi, ktoré nie sú nijako spojené s jej vlastným bankovým účtom. Spoločnosť SumUp má EMV (Europay, Mastercard a Visa) a PCI DSS certifikáciu zaručujúcu to, že sú všetky platby spracovávané s ohľadom na najprísnejšie bezpečnostné štandardy a to, že sú príslušné finančné prostriedky a dáta neustále chránené.